**Rámcová dohoda** **o zabezpečení dávkového podpisovania dokumentov kvalifikovaným elektronickým podpisom – OPRAVA II**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa § 2 ods. 5 písm. g) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Článok 1

**Zmluvné strany**

**1.1. Objednávateľ:**

Obchodné meno: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Zastúpený: Ing. Richard Strapko, predseda predstavenstva

 Ing. Ľubomír Kováčik, člen predstavenstva

IČO: 35 937 874

DIČ: 20 220 270 40

IČ DPH: SK 2022027040

Bankové spojenie: Štátna pokladnica

IBAN: SK47 8180 0000 0070 0018 2424

Zapísaný v Obchodnom registri Mestského súdu Bratislava III, odd.: Sa, vložka č. 3602/B

 (ďalej len „objednávateľ“)

a

**1.2. Poskytovateľ:**

Obchodné meno:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v Obchodnom registri Okresného súdu ...................., odd.: ........., vložka č. ............. (príp. v Živnostenskom registri Okresného úradu v ....................pod č...................)

 (ďalej len „poskytovateľ“)

(objednávateľ a poskytovateľ spolu ďalej aj ako „zmluvné strany“)

uzatvárajú túto Rámcovú dohodu o zabezpečení dávkového podpisovania dokumentov kvalifikovaným elektronickým podpisom(ďalej len „Dohoda“) na základe výsledku verejného obstarávania zákazky „Dávkové podpisovanie dokumentov kvalifikovaným elektronickým podpisom“ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Výklad niektorých pojmov**

1. **Čas:** Všetky časové údaje uvedené v tejto Dohode zodpovedajú SEČ, resp. LSEČ, podľa aktuálne platného času v Slovenskej republike.
2. **Človekohodina:** jedna človekohodina (ďalej ako „ČH“) je základná časová jednotka pre vykazovanie prácnosti činností poskytovaných poskytovateľom pri poskytovaní služieb podľa čl. 2 bodu 2.2 písm. c) tejto Dohody.
3. **Dávkové podpísanie elektronických dokumentov:** pridanie jedného podpisu alebo overenie jedného dokumentu automatizovane každému dokumentu v rámci jednej dávky.
4. **Doba odozvy:** Doba odozvy je doba, najneskôr do uplynutia ktorej pracovník poskytovateľa bezodkladne kontaktuje emailom, pokiaľ nie je uvedené inak, kontaktnú osobu objednávateľa a informuje ju o začatí riešenia servisnej požiadavky (hlásenia o chybe).
5. **Doba trvalého vyriešenia:** Doba trvalého vyriešenia je čas od okamihu nahlásenia chyby kontaktnou osobou objednávateľa do okamihu, keď poskytovateľ poskytne trvalé riešenie chyby a odstráni chybu.
6. **Externé subjekty:** zmluvní partneri objednávateľa.
7. **Chyba:** akékoľvek, skutočné alebo domnelé, obmedzenie alebo úplný výpadok funkčnosti softvéru definované v čl. 4 bod 4.17 tejto Dohody.
8. **Incident:** všetky skutočné alebo domnelé problémy a chyby funkčnosti softvéru.
9. **Koncový používateľ objednávateľa:** zamestnanec objednávateľa alebo člen štatutárneho orgánu objednávateľa, ktorý pracuje so softvérom a/alebo podpisuje dokument prostredníctvom softvéru alebo externý subjekt, ktorý podpisuje dokument prostredníctvom softvéru.
10. **KEP:** kvalifikovaný elektronický podpis, vyhotovený v súlade s Nariadením Európskeho parlamentu a Rady (EÚ) č. 910/2014 z  23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej ako „eIDAS“)
11. **Mesačný paušál:** Celková cena služieb uvedených v čl. 2 bode 2.2. písm. b) tejto Dohody v rozsahu uvedenom v čl. 2 bode 2.3. tejto Dohody za jeden kalendárny mesiac, ktorú objednávateľ uhrádza poskytovateľovi v mesačných obdobiach bez ohľadu na rozsah čerpania služieb.
12. **Oprávnená osoba:** je osoba poverená/určená objednávateľom alebo poskytovateľom na zabezpečovanie vybraných činností podľa tejto Dohody. Oprávnené osoby objednávateľa na zaistenie kontaktu s poskytovateľom s výkonom oprávnených úkonov sú uvedené v Prílohe č. 2 tejto Dohody.
13. **Oznamujúca osoba objednávateľa:** osoba oprávnená za objednávateľa nahlasovať incidenty, ktoré sa vyskytnú na/pri prevádzke softvéru.
14. **Produkčné prostredie:** platforma softvéru nasadená v prevádzke u objednávateľa sprístupnená koncovým používateľom objednávateľa.
15. **Pracovný deň:** Deň, ktorý nie je sobotou alebo dňom pracovného pokoja. Dňami pracovného pokoja sa rozumejú dni určené zákonom č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov.
16. **Prevádzková dokumentácia:** prevádzkovou dokumentáciou je detailný popis funkcionalít softvéru.
17. **Servisný zásah:** činnosť vedúca k odstráneniu chýb softvéru, a to formou vzdialeného prístupu, alebo osobnou prítomnosťou pracovníka poskytovateľa na mieste výskytu chyby na pracoviskách objednávateľa.
18. **Softvér:** softvér špecifikovaný v Prílohe č. 4 tejto Dohody umožňujúci koncovým používateľom objednávateľa vykonať vo webovom prehliadači dávkové podpísanie elektronických dokumentov s neobmedzeným počtom externých subjektov samostatným kvalifikovaným elektronickým podpisom bez opakovaného zadávania autentifikačných kódov pre prístup ku certifikátu a vytvorenie KEP; v Prílohe č. 4 tejto Dohody aj ako „podpisovač“.
19. **Testovacie prostredie:** platforma určená pre interné overenie funkčnosti softvéru a správnosti integrácie s inými softvérovými riešeniami objednávateľa.
20. **Update:** sa rozumie iba taká zmena softvéru, ktorá prináša zlepšenie alebo prispôsobenie jeho existujúcej funkcionality popísanej v užívateľskej dokumentácii a funkčnej špecifikácii softvéru alebo odstránenie prípadných chýb.
21. **Upgrade:** sa rozumie povýšenie softvéru na novú verziu, s novými funkciami, resp. zásadnou zmenou existujúcej funkčnosti.
22. **Zabezpečenie náhradného riešenia:** zabezpečenie náhradného riešenia znamená dosiahnutie dočasného režimu funkčnosti softvéru vytvorením náhradného postupu bez podstatného vplyvu na zvýšené personálne alebo časové nároky na strane objednávateľa.

Článok 2

**Predmet a účel Dohody**

2.1. Predmetom tejto Dohody je záväzok poskytovateľa poskytnúť objednávateľovi plnenia podľa bodu 2.2. tohto článku (ďalej súhrnne ako „plnenie“) a záväzok objednávateľa riadne a včas poskytnuté plnenie prevziať a zaplatiť poskytovateľovi za riadne poskytnuté plnenie cenu vo výške a za podmienok dohodnutých v tejto Dohode.

2.2. Poskytovateľ sa v súlade s Dohodou zaväzuje poskytovať objednávateľovi nasledujúce plnenie:

a) **softvér** špecifikovaný v prílohe č. 4 tejto Dohody umožňujúci koncovým používateľom objednávateľa vykonať vo webovom prehliadači dávkové podpísanie elektronických dokumentov samostatným KEP bez opakovaného zadávania autentifikačných kódov pre prístup ku certifikátu a vytvorenie KEP (ďalej aj ako „softvér“), vrátane súvisiacich služieb, a to inštalácie a konfigurácie a sprevádzkovania softvéru v prostredí objednávateľa (ďalej aj ako „súvisiace služby“) a licencie na užívanie softvéru špecifikovanej v tejto Dohode na obdobie 48 mesiacov odo dňa prevzatia softvéru objednávateľom (ďalej aj ako „licencia“),

b) **služby produktovej podpory (maintenance) a licenčnej podpory** podľa tejto Dohody (ďalej spoločne ako „služby podpory“) v predpokladanom rozsahu 48 mesiacov,

c) **služby úpravy a prispôsobenia softvéru a poradenstva pri používaní softvéru**, ktoré nie je možné vyriešiť pomocou prevádzkovej dokumentácie (ďalej aj ako „služby na vyžiadanie“).

2.3. Služby podpory podľa bodu 2.2 písm. b) tohto článku bude poskytovateľ poskytovať **zamestnancom objednávateľa** v neobmedzene (bez limitu) ako:

1. služby licenčnej podpory, ktoré zahŕňajú:
2. poradenstvo a technickú podporu pri používaní softvéru, ktoré zahŕňajú konzultácie pri riešení domnelých alebo skutočných chýb funkčnosti softvéru a problémov riešenie incidentov a odstraňovanie chýb softvéru v čase a spôsobom určeným v tejto Dohode,
3. služby produktovej podpory (maintenance), ktoré zahŕňajú:
4. update a upgrade softvéru.

2.4. Služby na vyžiadanie podľa bodu 2.2 písm. c) tohto článku sa poskytovateľ zaväzuje poskytovať objednávateľovi v predpokladanom množstve 100 ČH.

2.5. Objednávateľ sa zaväzuje objednané a v súlade s touto Dohodou riadne a včas dodané plnenie prevziať a za prevzaté plnenie zaplatiť poskytovateľovi cenu určenú podľa čl. 5 tejto Dohody.

2.6. Účelom tejto Dohody je zabezpečenie dávkového podpisovania dokumentov ako zo strany objednávateľa, tak i zmluvných partnerov objednávateľa.

2.7. Poskytovateľ bude poskytovať plnenie vo svojom mene a na svoje náklady, a v prípade, ak bude predmet tejto Dohody plniť prostredníctvom tretej osoby, zodpovedá objednávateľovi, akoby plnil sám.

2.8. Poskytovateľ vyhlasuje, že je oprávnený dodať objednávateľovi plnenie podľa tejto Dohody, a že pri poskytovaní plnenia podľa tejto Dohody nepríde k porušeniu práv tretích strán.

2.9. Ak poskytovateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Dohody v súlade s § 34 ods. 3 zákona o verejnom obstarávaní používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.

2.10. Ak sa na poskytovateľa taká zákonná povinnosť vzťahuje, poskytovateľ je v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej ako „zákon o registri partnerov verejného sektora“) povinný byť zapísaný v registri partnerov verejného sektora aspoň po dobu trvania Dohody.

2.11. Poskytovateľ sa zaväzuje pri plnení tejto Dohody používať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.

2.12. Poskytovateľ vyhlasuje, že sa oboznámil a preskúmal všetky podmienky a okolnosti súvisiace s plnením predmetu tejto Dohody a sú mu známe všetky technické a kvalitatívne podmienky plnenia predmetu tejto Dohody, predmet tejto Dohody je mu jasný a je schopný ho v súlade s touto Dohodou včas a riadne plniť.

Článok 3

# Miesto plnenia

3.1. Miestom plnenia je sídlo objednávateľa, pokiaľ objednávateľ písomne neoznámi iné miesto plnenia nachádzajúce sa v Slovenskej republike v závislosti od povahy plnenia. Zmena miesta plnenia podľa tohto bodu nemá vplyv na cenu plnenia dodaného objednávateľovi podľa tohto bodu.

 Článok 4

# Podmienky plnenia

**Všeobecné podmienky plnenia**

4.1. Poskytovateľ bude poskytovať plnenie prostredníctvom vzdialeného prístupu, elektronicky, e-mailom alebo osobou prítomnosťou pracovníka poskytovateľa v mieste plnenia.

4.2. S ohľadom na skutočnosť, že táto Dohoda má charakter rámcovej dohody, bude poskytovateľ poskytovať objednávateľovi plnenia na základe objednávok. Objednávateľ je oprávnený nie však povinný doručiť počas platnosti a účinnosti tejto Dohody poskytovateľovi akúkoľvek objednávku na rámcovo zazmluvnené plnenie podľa tejto Dohody. Objednávateľ je oprávnený predkladať poskytovateľovi objednávky v periodicite a na objem plnení podľa svojich potrieb a rozhodnutí.

4.3. Plnenie sa poskytovateľ zaväzuje poskytovať v súlade s touto Dohodou a všetkými jej prílohami, v súlade s príslušnou legislatívou platnou v Slovenskej republike, s odbornou starostlivosťou na úrovni dostupných technologických štandardov a v súlade s internými normami objednávateľa, s ktorými bol preukázateľne oboznámený, ako aj v súlade s vlastnosťami softvérového a technického vybavenia objednávateľa. Poskytovateľ zodpovedá za to, že realizácia predmetu Dohody bude vykonaná v súlade so zákonom č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov a vyhláškou Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov, ako aj ním vypracovaná dokumentácia, navrhnuté procesy, postupy a opatrenia budú vykonané v súlade s dotknutými všeobecne záväznými právnymi predpismi a v súlade s podkladmi získanými od objednávateľa podľa čl. 5 tejto Dohody.

4.4. Oprávnené osoby objednávateľa sú oprávnené predkladať, podpisovať a preberať písomnosti vo veciach týkajúcich sa plnenia Dohody, ako aj podpisovať preberací protokol a akceptačný protokol, a na všetky ďalšie úkony výslovne uvedené v tejto Dohode. Pre vylúčenie všetkých pochybností objednávateľ vyhlasuje, že žiadna ním určená oprávnená osoba nie je oprávnená konať v mene a na účet objednávateľa vo veci zmien tejto Dohody, ukončenia platnosti tejto Dohody a uzatvárania dodatkov k tejto Dohode, ak nemá na tieto úkony osobitné splnomocnenie.

**Dodanie softvéru, súvisiacich služieb a licencie**

4.5. Poskytovateľ je povinný dodať objednávateľovi softvér, súvisiace služby a licenciu podľa čl. 2 bod 2.1 písm. a) Dohody na základe objednávky objednávateľa, a to do 30 dní odo dňa doručenia takej objednávky poskytovateľovi.

4.6. Spoločne so softvérom poskytovateľ dodá objednávateľovi licenciu na používanie softvéru objednávateľom, ktorá je udelená ako nevýhradná, územne neobmedzená, vo vecnom rozsahu obmedzená na inštaláciu na serveri objednávateľa, na neobmedzený počet prístupov pre koncových užívateľov objednávateľa súčasne, a to na neobmedzenom počte pracovných staníc a spôsobom a na účel, na ktorý je softvér určený. Túto licenciu poskytovateľ udeľuje objednávateľovi na softvér v stave pri dodaní ako aj v stave zodpovedajúcom úpravám softvéru vykonaným na základe tejto Dohody alebo v súlade s touto Dohodou. Licenciu poskytovateľ udeľuje objednávateľovi na obdobie 48 mesiacov odo dňa prevzatia softvéru objednávateľom.

4.7. Objednávateľ softvér a licenciu prevezme až po riadnom vykonaní súvisiacich služieb.

4.8. Prevzatie softvéru, súvisiacich služieb a licencie po úspešnom vykonaní akceptačných testov podľa bodu 4.7. tohto článku objednávateľom zmluvné strany potvrdia podpismi svojich oprávnených osôb na preberacom protokole vypracovanom poskytovateľom. Pre vylúčenie pochybností zmluvné strany zhodne uvádzajú, že na účely posúdenia dodržania lehoty na dodanie softvéru, súvisiacich služieb a licencie sa softvér, súvisiace služby a licencia považujú za dodané až momentom ich protokolárneho prevzatia objednávateľom v súlade s týmto bodom. Podmienkou prevzatia softvéru, súvisiacich služieb a licencie je dodanie aktualizovanej prevádzkovej a integračnej dokumentácie softvéru podľa požiadaviek objednávateľa

4.9 V prípade potreby výmeny serveru, na ktorom je softvér nainštalovaný, je objednávateľ oprávnený nainštalovať softvér na nový server po tom, čo objednávateľ softvér z pôvodného servera odinštaluje, a to sám alebo prostredníctvom poskytovateľa v rámci služieb podpory.

4.10 V prípade poškodenia softvéru zabezpečí jeho opätovné nainštalovanie poskytovateľ v rámci služieb podpory.

**Poskytovanie služieb podpory**

4.11. Poskytovateľ sa zaväzuje poskytovať objednávateľovi služby podpory na základe objednávky objednávateľa vystavenej oprávnenou osobou objednávateľa, a to po dobu, určenú v príslušnej objednávke.

4.12. Služby produktovej podpory (maintenance) budú poskytované dodaním inštalačných balíčkov spolu s inštalačným postupom oprávnenej osobe objednávateľa uvedenej v Prílohe č. 2 tejto Dohody, a to bezodkladne po publikovaní príslušného update alebo upgrade. Momentom sprístupnenia príslušného update a upgrade objednávateľovi udeľuje poskytovateľ objednávateľovi licenciu na užívanie príslušného update a upgrade na spôsob a účel užívania, a vo vecnom, miestnom, a časovom rozsahu, v akom udeľuje objednávateľovi licenciu podľa čl. 4 bod 4.6. tejto Dohody.

4.13. Služby licenčnej podpory podľa bude poskytovateľ poskytovať formou poradenstva a vzdialeného prístupu z pracoviska poskytovateľa, pokiaľ to závažnosť problému umožňuje a objednávateľ odsúhlasil vzdialený prístup pre každý jednotlivý prípad. V prípade vážnych funkčných chýb bude miestom plnenia Dohody sídlo objednávateľa alebo pracoviská objednávateľa v Slovenskej republike, v závislosti od charakteru problému.

4.14. Služby podpory podľa bodu čl. 2 bodu 2.3 písm. a) podbod 1. tejto Dohody (poradenstvo a technická podpora) sa poskytovateľ zaväzuje poskytovať objednávateľovi na telefónnych číslach: ............... a e-mailových adresách: ....................... *(bude doplnené podľa údajov dodaných úspešným uchádzačom),* a to na základe požiadavky oprávnenej osoby objednávateľa alebo oprávnenou osobou určených zamestnancov objednávateľa, a to v pracovné dni od 8:00 hod. do 16:00 hod.

4.15. Incidenty a chyby v rámci poskytovania služby podpory podľa čl. 2 bodu 2.3. písm. a) podbod 2. tejto Dohody (riešenie incidentov a odstraňovanie chýb softvéru) nahlasuje oprávnená osoba objednávateľa alebo určený zamestnanec objednávateľa na telefónnych číslach: ............... a e-mailových adresách: ....................... *(bude doplnené podľa údajov dodaných úspešným uchádzačom),* alebo prostredníctvom elektronického tiketovacieho nástroja poskytovateľa, ak takým poskytovateľ disponuje, a to v pracovný deň v dobe od 8:00 do 16:00 hod. V prípade, ak objednávateľ nahlási chybu softvéru po 16:00 hod., považuje sa takéto nahlásenie chyby za prijaté o 8:00 hod. v najbližší nasledujúci pracovný deň. Ak poskytovateľ disponuje elektronickým tiketovacím nástrojom, zaväzuje sa vytvoriť do 10 dní odo dňa nadobudnutia účinnosti tejto Dohody pre oprávnenú osobu a určených zamestnancov objednávateľa prístupy do takého nástroja a udržiavať tieto prístupy funkčné po celú dobu poskytovania služby podpory.

4.16. V prípade nahlásenia chyby určí kategóriu chyby podľa bodu 4.17. tohto článku oprávnená osoba objednávateľa alebo určený zamestnanec objednávateľa, ktorí chybu nahlasujú; takto určená kategória chyby je pre poskytovateľa záväzná. V prípade, ak oprávnená osoba poskytovateľa nesúhlasí s kategóriou uvedenou v hlásení objednávateľa, môže dôjsť k zmene kategórie chyby po dohode s oprávnenou osobou objednávateľa vo veciach technických uvedenou v Prílohe č. 2 tejto Dohody.

4.17. Chyby softvéru sú rozdelené do troch kategórií:

1. Kategória A - znemožňujúce používanie softvéru, t. J. Spôsobujú „zamrznutie“ alebo „zrútenie“ systému počas normálneho používania, spôsobujú stratu alebo porušenie dát počas bežného používania softvéru, spôsobujú, že významná časť softvéru je nefunkčná a neexistuje postup pre náhradné riešenie problému, pričom tomu nemôže byť zabránené použitím bežných postupov v kompetencii správcu systému objednávateľa.
2. Kategória B – obmedzujúce používanie softvéru, t. J. Spôsobujú problémy pri používaní, avšak sú prekonateľné dočasným riešením. Spôsobujú, že časť dodaného softvéru sa odchyľuje od špecifikácie v dokumentácii, avšak neobmedzuje významne jeho funkčnosť.
3. Kategória C – nezávažné chyby, ktoré nemajú závažný dopad na komfort používateľa pri práci so softvérom, t. j. prejavujú sa v nezhode ovládania, či výstupov so správaním popísaným v dokumentácii alebo špecifikácii.

4.18. Poskytovateľ sa zaväzuje zahájiť práce na odstránení chyby softvéru a odstrániť ich v termínoch podľa nasledujúcej tabuľky, pokiaľ sa nedohodne s objednávateľom inak:

|  |  |  |
| --- | --- | --- |
| **Kategória chyby softvéru** | **Termín pre zahájenie prác na odstránení chyby softvéru** | **Termín pre odstránenie chyby softvéru**  |
| A  | do 1 pracovného dňa od  nahlásenia chyby  | do 5 pracovných dní od nahlásenia chyby  |
| B  | do 2 pracovných dní od nahlásenia chyby  | do 7 pracovných dní od nahlásenia chyby |
| C  | do 4 pracovných dní od nahlásenia chyby  | do 14 pracovných dní od nahlásenia chyby, pri rozsiahlych zmenách najneskôr najbližším upgrade |

4.19. V prípade nahlásenia chyby kategórie A je poskytovateľ oprávnený prijať v termíne pre odstránenie chyby softvéru dočasné riešenie chyby a chybu odstrániť v termíne pre chybu kategórie B.

**Služby na vyžiadanie**

4.20. Služby na vyžiadanie sa poskytovateľ zaväzuje poskytovať na základe písomných objednávok objednávateľa, vystavených oprávnenou osobou objednávateľa.

4.21. Služby na vyžiadanie je poskytovateľ povinný vykonávať v čase, mieste plnenia a spôsobom uvedeným v objednávke objednávateľa.

4.22. Zmluvné strany sa dohodli, že predpokladaný objem služieb na vyžiadanie podľa tejto Dohody je 100 ČH.

4.23. Poskytovanie služieb na vyžiadanie sa riadi nasledovným procesom:

a) objednávateľ poskytovateľovi písomne predloží požiadavku na poskytnutie služby na vyžiadanie s opisom činnosti a/alebo jej výsledku a ak to považuje za potrebné, navrhne akceptačné kritériá,

b) na základe požiadavky na poskytnutie služby na vyžiadanie poskytovateľ záväzne stanoví prácnosť realizácie požadovanej služby na vyžiadanie v ČH a do 5 pracovných dní o nej písomne informuje objednávateľa,

c) ak sa tak objednávateľ rozhodne, prostredníctvom svojej oprávnenej osoby vystaví objednávku na poskytnutie služby na vyžiadanie v ČH, v ktorej uvedie činnosť a/alebo výsledok služby na vyžiadanie, cenu objednanej služby na vyžiadanie s uvedením jednotkovej a celkovej ceny objednaného plnenia bez DPH a s DPH, sadzby DPH, termín dodania a miesto plnenia objednaných služieb, dátum vystavenia objednávky a meno a priezvisko osoby, ktorá objednávku vystavila.

4.26. Poskytovateľ je povinný začať poskytovať objednanú službu na vyžiadanie v termíne a mieste plnenia určenom v objednávke.

4.27. V prípade ak objednávateľ stanovil v požiadavke na poskytnutie služby na vyžiadanie akceptačné kritériá, takto určené akceptačné kritériá sa stávajú pre poskytovateľa záväznými momentom doručenia príslušnej objednávky, ak sa zmluvné strany nedohodnú inak.

4.28. Pri akejkoľvek úprave softvéru, alebo jej časti je poskytovateľ povinný doplniť a aktualizovať používateľskú dokumentáciu softvéru. Zmenená a doplnená dokumentácia bude nevyhnutnou súčasťou odovzdania úpravy softvéru do prevádzky.

4.29. V prípade, ak objednávateľ určil akceptačné kritériá, podmienkou prevzatia služieb na vyžiadanie bude splnenie akceptačných kritérií preukázané úspešným vykonaním akceptačných testov úprav softvéru, vykonaných na základe objednávky na poskytnutie služieb na vyžiadanie.

4.30 Akceptačné testy budú vykonané s využitím špeciálnych certifikátov na to určených (AVATAR), alebo na testovacom prostredí podľa špecifikácie schválenej oprávnenými osobami za obe zmluvné strany. Ak sa pri akceptačnom teste vyskytnú chyby alebo vady, ktoré budú znemožňovať užívanie softvéru, alebo úprav softvéru, alebo budú obmedzovať jeho základné používanie (chyby kategórie A alebo B) alebo viac ako 3 chyby kategórie C, po odstránení týchto porúch sa vykoná opakovaný akceptačný test. Ak sa pri akceptačnom teste nevyskytnú chyby alebo vady, alebo sa vyskytnú vady iné ako vady vyššie uvedené, ktoré neznemožňujú užívanie softvéru, objednané služby na vyžiadanie sa budú považovať za riadne vykonané a za pripravené na odovzdanie objednávateľovi. Poskytovateľ vyhotoví zápisnicu o výsledkoch akceptačného testu, ktorú podpíšu oprávnené osoby oboch zmluvných strán a súčasne dojednajú primeranú lehotu na odstránenie prípadných chýb alebo vád.  Po inštalácii softvéru do produkčného prostredia objednávateľ vystaví preberací protokol.

4.31. Prevzatie riadne a včas poskytnutých služieb na vyžiadanie zmluvné strany potvrdia podpismi svojich oprávnených osôb na preberacom protokole, ktorého povinnou súčasťou bude aktualizovaná prevádzková dokumentácia a pracovný výkaz, ktorý musí obsahovať opis poskytnutých služieb na vyžiadanie s uvedením ich prácnosti v ČH.

Článok 5

# Súčinnosť objednávateľa a poskytovateľa

5.1. Objednávateľ sa zaväzuje poskytnúť poskytovateľovi súčinnosť, ktorá je nevyhnutná na riadne poskytnutie objednaného plnenia zo strany poskytovateľa:

1. objednávateľ sa zaväzuje poskytnúť poskytovateľovi všetky informácie potrebné pre správne a včasné odstránenie nahlásenej chyby,
2. objednávateľ sa zaväzuje zabezpečiť spoluprácu správcu siete, prípadne ďalších zamestnancov objednávateľa s ohľadom na charakter riešeného incidentu, tak aby sa vytvorili podmienky na jeho úspešné vyriešenie alebo odstránenie chyby,
3. v prípade servisného zásahu na mieste, objednávateľ zabezpečí prítomnosť oprávnenej osoby objednávateľa (podľa Prílohy č. 2 tejto Dohody), a to minimálne pri začatí a ukončení servisného zásahu.
	1. V prípade, že objednávateľ neposkytne odôvodnenú a primeranú súčinnosť stanovenú touto Dohodou pri realizácii ktorejkoľvek časti plnenia podľa tejto Dohody, môže poskytovateľ predĺžiť termín plnenia o dobu, počas ktorej nemohol z dôvodu podľa tohto bodu pokračovať v poskytovaní plnenia.

Článok 6

**Cena a platobné podmienky**

6.1. Cena predmetu Dohody je stanovená dohodou zmluvných strán v eurách podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a v súlade so zákonom o verejnom obstarávaní.

6.2. Celková cena plnenia podľa čl. 2 bod 2.2. Dohody je ......... eur bez DPH (slovom: ....................... eur), s ...% DPH v sume eur (slovom: ............. eur), t. j. celková cena spolu s ...% DPH je ................... eur (slovom: ............... eur) *(pozn.: bude doplnené podľa ponuky úspešného uchádzača; úspešný uchádzač, ktorý nie je platiteľom DPH uvádza len cenu celkom a informáciu, že nie je platiteľom DPH)* a je dohodnutá ako cena maximálna. V celkovej cene sú zahrnuté všetky náklady poskytovateľa súvisiace s plnením predmetu Dohody, vrátane akýchkoľvek dopravných resp. cestovných nákladov a cien prípadných produktov a licencií tretích strán. Celková cena je zároveň finančným limitom pre všetky plnenia dodané objednávateľovi podľa tejto Dohody t. j. súčet poskytovateľom vyfakturovaných a objednávateľom uhradených cien plnení podľa tejto Dohody.

6.3. DPH sa bude účtovať podľa všeobecne záväzných právnych predpisov platných v čase zdaniteľného plnenia. Na zmenu sadzby výšky DPH sa nevyžaduje úprava formou dodatku k Dohode.

6.4. Ak sa poskytovateľ, ktorý v čase uzatvorenia tejto Dohody nie je platiteľom DPH, stane platiteľom DPH počas účinnosti tejto Dohody, celková cena uvedená v bode 6.2. tohto článku, ako aj jednotkové ceny uvedené v Prílohe č. 1 tejto Dohody, sa budú považovať za ceny vrátane DPH, a to od vzniku povinnosti poskytovateľa odvádzať DPH.

6.5. Podrobnú špecifikáciu ceny za jednotlivé plnenia upravuje Príloha č. 1 tejto Dohody, a je zhodná s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní. Pre vylúčenie pochybností platí, že ceny poskytnutého plnenia na účely fakturácie sa budú určovať v súlade s Prílohou č. 1 tejto Dohody.

6.6. Poskytovateľ je povinný fakturovať objednávateľovi cenu za objednané a prevzaté plnenie podľa čl. 2 bod 2.2. písm. a) a c) tejto Dohody (softvér, súvisiace služby a licencia a služby na vyžiadanie) určenú podľa tejto Dohody a jej Prílohy č. 1 v súlade s príslušnou objednávkou a príslušným preberacím protokolom. Poskytovateľ je povinný vystaviť faktúru na cenu objednávateľom prevzatého plnenia bezodkladne po podpísaní príslušného preberacieho protokolu oprávnenou osobou objednávateľa, a faktúru bezodkladne doručiť objednávateľovi.

6.7. Zmluvné strany sa dohodli, že cena plnenia podľa čl. 2. bod 2.2. písm. b) tejto Dohody (služby podpory) má charakter mesačného paušálu, teda bude fakturovaná vo výške určenej podľa príslušnej objednávky, tejto Dohody a jej Prílohy č. 1 bez ohľadu na skutočný rozsah čerpania služby podpory v príslušnom kalendárnom mesiaci.

6.8. Zmluvné strany sa dohodli, že cena za služby podpory za príslušný kalendárny mesiac bude fakturovaná vždy mesačne pozadu. Poskytovateľ je povinný vystaviť faktúru bezodkladne po skončení príslušného kalendárneho mesiaca, za ktorý sa mesačný paušál fakturuje a bezodkladne ju doručiť objednávateľovi. V prípade, ak poskytovateľ začne poskytovať služby podpory alebo skončí s poskytovaním služieb podpory počas kalendárneho mesiaca, poskytovateľ je oprávnený fakturovať objednávateľovi iba alikvotnú časť jednotkovej ceny mesačného paušálu, ktorá zodpovedá počtu dní poskytovania služieb podpory v príslušnom kalendárnom mesiaci. V prípade výpadku dostupnosti služieb podpory na viac ako 24 hodín nepretržite, je poskytovateľ povinný poskytnúť objednávateľovi zľavu z ceny, fakturovanej príslušnou faktúrou, v sume rovnajúcej sa alikvotnej časti mesačného paušálu, ktorá zodpovedá obdobiu, po ktorú trval výpadok dostupnosti služby podpory.

6.9. Úhrada oprávnene fakturovaných súm bude realizovaná formou bezhotovostného platobného styku bez poskytnutia zálohovej platby. Splatnosť faktúr je 30 dní odo dňa ich preukázateľného doručenia objednávateľovi. Objednávateľ dáva poskytovateľovi súhlas so zasielaním faktúr v elektronickom formáte .pdf ako príloha na e-mailovú adresu objednávateľa fakturyPC@vszp.sk. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu poskytovateľa. Pokiaľ posledný deň lehoty splatnosti pripadne podľa slovenského kalendára na sobotu alebo deň pracovného pokoja podľa slovenských právnych predpisov, ako deň splatnosti peňažného záväzku sa bude považovať za rovnako dohodnutých cenových a platobných podmienok prvý nasledujúci pracovný deň.

6.10. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov, ako aj špecifikáciu fakturovaných plnení. Za správne vyhotovenie faktúry zodpovedá v plnom rozsahu poskytovateľ.

6.11. Ak je poskytovateľ identifikovaný pre DPH v inom členskom štáte EÚ alebo je zahraničnou osobou z tretieho štátu, poskytovateľ nebude objednávateľovi fakturovať DPH; na tento účel objednávateľ poskytovateľovi v čl. 1 oznamuje svoje IČ DPH.

6.12. Ak je poskytovateľ tuzemským platiteľom DPH, fakturovaná cena plnenia podľa tejto Dohody bude uhradená iba na bankový účet, ktorý je zverejnený v zozname bankových účtov zverejnenom na webovom sídle Finančného riaditeľstva. Poskytovateľ je povinný ihneď písomne informovať objednávateľa o každej zmene tohto bankového účtu. Ak poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona o DPH, objednávateľ je oprávnený postupovať v zmysle ustanovenia § 69c ods. 1 zákona o DPH, t. j. uhradiť sumu vo výške DPH alebo jej časť uvedenú vo faktúre poskytovateľa na číslo účtu správcu dane vedeného pre poskytovateľa podľa § 67 zákona č. 563/2009 Z. z. o správe daní, pričom objednávateľ nie je v omeškaní, ak z tohto dôvodu neplní, čo mu ukladá táto Dohoda. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

6.13. Faktúru vystavenú v rozpore s touto Dohodou alebo nespĺňajúcu podmienky tejto Dohody je objednávateľ oprávnený vrátiť poskytovateľovi na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry objednávateľovi. Pre vylúčenie všetkých pochybností zmluvné strany konštatujú, že za vrátenie faktúry vystavenej a doručenej elektronicky v súlade s bodom 6.9. tohto článku sa považuje jej zaslanie na e-mailovú adresu, z ktorej bola objednávateľovi zaslaná alebo na e-mailovú adresu oprávnenej osoby poskytovateľa.

6.14. V prípade vrátenia faktúry poskytovateľovi, ktorý je zároveň platiteľom DPH, poskytovateľ doručí opravenú faktúru objednávateľovi najneskôr do 20. dňa mesiaca, nasledujúceho po mesiaci, v ktorom bolo plnenie predmetu dohody protokolárne odovzdané a prevzaté objednávateľom.

6.15. Objednávateľ je oprávnený jednostranne započítať svoje pohľadávky, ktoré mu vznikli voči poskytovateľovi z dôvodu ručenia podľa § 69b zákona o DPH a z dôvodu dlžného poistného na zdravotné poistenie. Objednávateľ má právo na náhradu škody vzniknutej z povinnosti podať dodatočné daňové priznanie k dani z pridanej hodnoty a dodatočného kontrolného výkazu k dani z pridanej hodnoty, ktorá preukázateľne vznikla oneskoreným doručením faktúry vystavenej za poskytnuté plnenie, pri ktorých príjemca platí daň podľa § 69 ods. 3 zákona o DPH (t. j. po 18. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade riadnej faktúry, resp. po 20. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade opravnej faktúry).

6.16. Predpokladané množstvá resp. rozsah plnenia uvedené v tejto Dohode a v Prílohe č. 1 tejto Dohody nie je objednávateľ povinný odobrať. Pre vylúčenie všetkých pochybností poskytovateľ berie na vedomie, že objednávateľ nie je na základe tejto Dohody povinný zadať akúkoľvek objednávku, ako ani vyčerpať finančný limit, uvedený v bode 6.2. tohto článku. Jednotlivé položky plnenia je objednávateľ oprávnený objednávať v závislosti od svojich prevádzkových podmienok, potrieb a strategických rozhodnutí.

Článok 7

# Záručné podmienky a zodpovednosť za vady

7.1. Poskytovateľ poskytne objednávateľovi záručnú dobu 48 mesiacov na záručné vady softvéru.

7.2. Poskytovateľ zodpovedá za vady, ktoré má plnenie v čase jeho prevzatia objednávateľom, aj keď sa stanú zjavnými až po tomto čase, a za vady, ktoré vzniknú po tomto čase, ak sú spôsobené porušením povinnosti poskytovateľa ako aj za vady plnenia, ktorým je softvér, ktoré sa vyskytnú v záručnej dobe.

7.3. Plnenie má vady, ak bolo dodané s iným výsledkom a/alebo inými vlastnosťami a/alebo inými parametrami, než ako je špecifikované v tejto Dohode a príslušnej objednávke.

7.4. Pri zodpovednosti za vady softvéru sa zmluvné strany budú primerane riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady tovaru a diela, pokiaľ táto Dohoda neustanovuje inak.

7.5. V prípade ak poskytovateľ pri plnení Dohody spôsobí na softvéri vadu, alebo dodá softvér vadne a objednávateľ ho napriek tomu prevezme, alebo služby podpory poskytne vadne, alebo služby na vyžiadanie poskytne vadne a objednávateľ ich napriek tomu prevezme, poskytovateľ sa zaväzuje túto vadu bezodplatne odstrániť, a to v primeraných lehotách v závislosti od povahy vady, najneskôr však do 20 dní od ich písomného oznámenia oprávnenou osobou objednávateľa, ak sa zmluvné strany nedohodnú inak.

7.6. V prípade ak poskytovateľ vadu plnenia alebo vadu podľa predchádzajúceho bodu neodstráni v lehote podľa predchádzajúceho bodu, je objednávateľ oprávnený túto vadu odstrániť sám, alebo prostredníctvom tretej osoby a všetky náklady tým vzniknuté je objednávateľ oprávnený uplatniť si u poskytovateľa, a to aj započítaním, voči pohľadávkam poskytovateľa voči objednávateľovi vyplývajúcim z tejto Dohody.

7.7. Poskytovateľ je povinný odstrániť reklamované (oznámené) vady aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád poskytovateľ.

7.8. Ustanovenia tohto článku platia neobmedzene.

Článok 8

**Právo k používaniu softvér pre zabezpečenie dávkového podpisovania dokumentov kvalifikovaným elektronickým podpisom**

8.1. Poskytovateľ na základe objednávky objednávateľa poskytne objednávateľovi licenciu špecifikovanú v čl. 4 bode 4.6. tejto Dohody.

8.2. Poskytovateľ prehlasuje, že plnením záväzkov podľa tejto Dohody neporušuje práva duševného vlastníctva tretích osôb a je oprávnený nakladať s autorskými právami k počítačovým programom a databázam podľa tejto Dohody a zaväzuje sa objednávateľovi alebo tretím osobám nahradiť všetku škodu, ktorá by im vznikla v prípade nepravdivosti tohto prehlásenia.

8.3. V prípade, že akákoľvek tretia osoba, vrátane zamestnancov poskytovateľa a/alebo subdodávateľov, bude mať akýkoľvek nárok voči objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým poskytovateľom podľa tejto Dohody, poskytovateľ sa zaväzuje bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených poskytovateľom, subdodávateľom alebo tretími osobami pre objednávateľa, alebo upraviť jednotlivé plnenie dodané, poskytnuté, vykonané a/alebo vytvorené poskytovateľom, subdodávateľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie dodané, poskytnuté, vykonané a/alebo vytvorené poskytovateľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto Dohode, a ak ich niet, tak v súlade s týmito podmienkami; a poskytnúť objednávateľovi akúkoľvek a všetku účinnú pomoc, uhradiť akékoľvek všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a nahradiť objednávateľovi akúkoľvek škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.

8.4. Objednávateľ sa zaväzuje o každom nároku vznesenom osobou v zmysle bodu 8.3 tohto článku Dohody bez zbytočného odkladu informovať poskytovateľa a že bude v súvislosti s takým nárokom postupovať podľa primeraných pokynov poskytovateľa tak, aby sa predišlo vzniku a prípadne zvýšeniu škôd, že nevykoná smerom k takej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a poskytovateľovi vystaví a bude po potrebnú dobu udržiavať v platnosti prevoditeľnú plnú moc potrebnú na to, aby sa poskytovateľ mohol za objednávateľa účinne takému nároku brániť a s takou treťou osobou o urovnaní sporu konať, a aj inak postupovať tak, ako je to potrebné v záujme ochrany práv oboch zmluvných strán.

8.5. Body 8.2 až 8.4 tohto článku Dohody zotrvajú v platnosti a účinnosti aj po zániku Dohody, a to bez časového obmedzenia.

Článok 9

**Zmluvné pokuty a náhrada škody**

9.1 Pre prípad omeškania objednávateľa so zaplatením oprávnene fakturovanej ceny objednávateľom prevzatých plnení sa zmluvné strany dohodli na úrokoch z omeškania podľa príslušných ustanovení Obchodného zákonníka.

* 1. Pre každý jednotlivý prípad omeškania so splnením povinnosti podľa čl. 4 bod 4.5. Dohody alebo pre každý jednotlivý prípad omeškania s dodaním plnenia podľa čl. 4 bod 4.18. Dohody alebo pre každý jednotlivý prípad omeškania s dodaním plnenia podľa čl. 4 bod 4.26. Dohody, môže objednávateľ voči poskytovateľovi uplatniť zmluvnú pokutu vo výške 100,- eur (slovom: sto eur) za každý aj začatý deň omeškania.
	2. V prípade, ak poskytovateľ poruší akúkoľvek povinnosť vyplývajúcu z tejto Dohody má objednávateľ nárok na zaplatenie zmluvnej pokuty vo výške 1.000,- eur (slovom: tisíc eur) za každé takéto porušenie. V prípade, že je porušenie povinnosti v tejto Dohode sankcionované osobitnou zmluvnou pokutou, uplatní sa osobitná zmluvná pokuta.

9.5. Pri porušení povinnosti zachovávania mlčanlivosti podľa čl. 11 tejto Dohody spôsobené konaním poskytovateľa, má objednávateľ strana nárok na zaplatenie zmluvnej pokuty vo výške 10 000,- eur (slovom desaťtisíc eur) za každé preukázané porušenie. Uplatnením zmluvnej pokuty podľa tohto bodu nie je dotknutý nárok dotknutej objednávateľa na uplatnenie si náhrady prípadnej škody.

9.6. Ak objednávateľ nevyužije právo na odstúpenie od Dohody podľa § 15 ods. 1 zákona o registri partnerov verejného sektora, je oprávnený uplatniť si u poskytovateľa sankciu vo výške 1000 eur (slovom: tisíc eur).

9.7. Zaplatením zmluvnej pokuty alebo úroku z omeškania nie je dotknutý nárok poškodenej zmluvnej strany na náhradu škody v celom rozsahu, ktorá jej preukázateľne vznikla v dôsledku nesplnenia povinností druhej zmluvnej strany.

9.8. Objednávateľ má právo na náhradu škody preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z v znení neskorších predpisov. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona č. 222/2004 Z. z. v znení neskorších predpisov a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.

9.9. Poskytovateľ dáva súhlas objednávateľovi na jednostranné započítanie akýchkoľvek splatných aj nesplatných pohľadávok objednávateľa voči všetkým splatným aj nesplatným pohľadávkam poskytovateľa (vrátane nároku objednávateľa z titulu zmluvných pokút voči poskytovateľovi). Poskytovateľ nie je oprávnený započítať svoje pohľadávky voči pohľadávkam objednávateľa, bez jeho predchádzajúceho písomného súhlasu.

Článok 10

**Ukončenie Dohody**

* 1. Zmluvné strany sa dohodli, že Dohoda zaniká:
	2. uplynutím dohodnutej doby trvania Dohody,
	3. písomnou dohodou zmluvných strán, a to dňom uvedeným v takejto dohode; v dohode o skončení Dohody sa súčasne upravia nároky zmluvných strán vzniknuté na základe alebo v súvislosti s touto Dohodou,
	4. písomným odstúpením od Dohody v prípade podstatného porušenia Dohody,
	5. písomnou výpoveďou objednávateľa aj bez uvedenia dôvodu. Výpovedná lehota je trojmesačná a začína plynúť prvým dňom nasledujúceho mesiaca po doručení písomnej výpovede druhej zmluvnej strane. Vypovedaním Dohody nevznikajú objednávateľovi žiadne dodatočné záväzky voči poskytovateľovi.
	6. Od tejto Dohody možno odstúpiť v prípadoch uvedených v tejto Dohode a v súlade s ustanovením § 344 a nasl. Obchodného zákonníka. Odstúpenie od tejto Dohody musí byť druhej zmluvnej strane doručené v listinnej forme.
	7. Za podstatné porušenie povinností podľa tejto Dohody sa považuje:
1. poskytovateľ opakovane minimálne 2x za obdobie 12 mesiacov, dovedna však najviac 3x, porušil svoje zmluvné povinnosti uvedené v tejto Dohode a jej prílohách,
2. poskytovateľ opakovane minimálne 2x za obdobie 12 mesiacov, dovedna však najviac 3x, neodstránil vady poskytnutých plnení oznámené objednávateľom ani v dodatočnej lehote dohodnutej s objednávateľom,
3. poskytovateľ je platobne neschopný, bol na neho podaný návrh na vyhlásenie konkurzu, bol na jeho majetok vyhlásený konkurz alebo bol návrh na vyhlásenie konkurzu zamietnutý pre nedostatok majetku alebo vstúpil do likvidácie alebo bolo začaté konanie o reštrukturalizácii,
4. objednávateľ minimálne 2x za obdobie 12 kalendárnych mesiacov je v omeškaní s úhradou faktúry,
5. iné porušenie zmluvných povinností, označené v tejto Dohode ako podstatné.
	1. Objednávateľ je oprávnený odstúpiť od Dohody aj v prípade ak:
6. poskytovateľovi bol uložený jeden, alebo viacero trestov, uvedených v § 10 zák. č. 91/2016 Z. z. o trestnej zodpovednosti právnických osôb v znení neskorších predpisov,
7. objednávateľ je oprávnený od Dohody odstúpiť aj z dôvodov na strane poskytovateľa uvedených v § 15 ods. 1 zákona o registri partnerov verejného sektora,
8. ak sa poskytovateľ stane dlžníkom poistného na zdravotné poistenie, ktoré je povinný v zmysle príslušných právnych predpisov platiť objednávateľovi,
9. ak poskytovateľovi bol uložený jeden, alebo viacero trestov, uvedených v § 10
10. zák. č. 91/2016 Z. z. o trestnej zodpovednosti právnických osôb;
11. ak sa vyhlásenie poskytovateľa uvedené v čl. 2 bod 2.8. tejto Dohody ukáže ako nepravdivé alebo sa počas účinnosti tejto Dohody nepravdivým stane,
12. dôjde k výmazu poskytovateľa - partnera verejného sektora na návrh oprávnenej osoby počas trvania Dohody,
13. je poskytovateľ - partner verejného sektora viac ako 30 dní v omeškaní so zápisom novej oprávnenej osoby podľa § 10 ods. 2 tretia veta zákona o registri partnerov verejného sektora,
14. subdodávatelia poskytovateľa, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
15. právoplatného rozhodnutia registrujúceho orgánu o výmaze poskytovateľa alebo niektorého subdodávateľa poskytovateľa podľa § 12 zákona o registri partnerov verejného sektora.
16. právoplatného rozhodnutia registrujúceho orgánu o pokute uloženej poskytovateľovi podľa § 13 ods. 2 zákona o registri partnerov verejného sektora,
17. objednávateľ je oprávnený odstúpiť od Dohody v ostatných prípadoch uvedených v tejto Dohode.

10.7. Poskytovateľ vyhlasuje, že nie je osobou podľa § 11 ods. 1 písm. c) a d) zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od tejto Dohody odstúpiť, a poskytovateľ je povinný nahradiť objednávateľovi škodu, ktorá mu tým vznikla.

10.8. Ak nie je splnená povinnosť poskytovateľa podľa § 11 ods. 2 zákona o registri partnerov verejného sektora, alebo ak je poskytovateľ v omeškaní s plnením svojej povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto Dohoda.

10.9. Skončením Dohody zanikajú všetky práva a povinnosti zmluvných strán vyplývajúce z Dohody s výnimkou ustanovení, ktoré sa týkajú nároku na náhradu škody vzniknutej porušením tejto Dohody, nároku na zaplatenie zmluvnej pokuty podľa ustanovení tejto Dohody a ďalej ustanovení tejto Dohody, ktoré vzhľadom na svoju povahu majú trvať aj po ukončení Dohody, napr. dôvernosť informácií a mlčanlivosť.

10.11. Zánikom Dohody z dôvodu výpovede alebo dohodou nie je dotknuté právo užívať objednávateľom nadobudnuté plnenie v rozsahu licencie k softvéru podľa tejto Dohody, ak sa zmluvné strany nedohodnú inak.

Článok 11

# Doručovanie, mlčanlivosť a dodržiavanie informačnej bezpečnosti

11.1. Písomnosti doručované poštou a kuriérskou službou sa doručujú na adresu sídla zmluvných strán, uvedenú v čl. 1 tejto Dohody, pokiaľ Dohoda neustanovuje inak.

11.2. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Ak nie je v tejto Dohode uvedené inak, písomnosti doručované prostredníctvom e-mailu, s výnimkou elektronickej faktúry, sa považujú za doručené momentom ich odoslania na adresu určenú druhou zmluvnou stranou.

11.3. Osobné údaje kontaktných osôb, oprávnených osôb a iných osôb podieľajúcich sa na plnení predmetu tejto Dohody budú spracúvané na účely plnenia tejto Dohody, pričom zmluvné strany vyhlasujú, že sú oprávnené tieto osobné údaje poskytnúť druhej zmluvnej strane. Okrem osobných údajov podľa prvej vety tohto bodu pri plnení tejto Dohody nebudú spracúvané osobné údaje. Pri plnení predmetu tejto Dohody nebudú spracúvané osobné údaje. Ak pri plnení predmetu Dohody dôjde k náhodnému kontaktu s osobnými údajmi, je poskytovateľ a jeho subdodávatelia povinný dodržiavať relevantné ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov.

11.4. Poskytovateľ a ani jeho subdodávatelia nebudú mať prístup k osobným údajom dotknutých osôb objednávateľa, ani zamestnancov objednávateľa. Poskytovateľ a ani jeho subdodávatelia nebudú podmieňovať výkon Dohody umožnením prístupu k osobným údajom.

11.5. Zmluvné strany sa zaväzujú zachovávať povinnosť mlčanlivosti stanovenú v tejto Dohode aj po jej ukončení bez časového obmedzenia, nehľadiac na dôvod jej ukončenia. Tým nie sú dotknuté ustanovenia zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

11.6. Po dobu trvania tejto Dohody, ako i po jej skončení, sa objednávateľ zaväzuje uchovať v tajnosti všetky informácie tvoriace obchodné tajomstvo druhej zmluvnej strany podľa § 17 Obchodného zákonníka a postupovať tak, aby bola zachovaná povinnosť mlčanlivosti o chránených údajov podľa osobitných zákonov, o ktorých získal vedomosť v súvislosti s uskutočnením predmetu plnenia, respektíve iná zákonom ustanovená alebo štátom uznaná povinnosť mlčanlivosti.

11.7. Poskytovateľ sa zaväzuje zachovávať mlčanlivosť o všetkých chránených informáciách objednávateľa, o ktorých sa dozvedel v súvislosti s prípravou a plnením tejto Dohody. Poskytovateľ sa zaväzuje, že bez písomného súhlasu objednávateľa neposkytne chránené informácie poskytovateľa v žiadnej forme tretím osobám.

11.8. Poskytovateľ sa zaväzuje využiť technické, organizačné a právne podmienky v informačných systémoch objednávateľa tak, aby nebola narušená bezpečnosť informačného systému objednávateľa a ani bezpečnostná politika objednávateľa.

11.9. Poskytovateľ sa zaväzuje dodržiavať bezpečnostné požiadavky na poskytované plnenie definované objednávateľom.

11.10. Poskytovateľ sa zaväzuje zabezpečiť zamedzeniu prístupu ku všetkým údajom informačného systému objednávateľa, ktoré objednávateľ považuje za aktíva a bezodkladne informovať objednávateľa o bezpečnostných incidentoch s potenciálnym negatívnym dopadom na aktíva objednávateľa.

11.11. Objednávateľ si vyhradzuje právo na kontrolu plnenia bezpečnostných požiadaviek vyplývajúcich z tejto Dohody poskytovateľom, a to aj bez predchádzajúceho upozornenia.

11.12. Poskytovateľ zodpovedá za dodržiavanie zmluvných podmienok dojednaných v tejto Dohode aj za svojich subdodávateľov.

Článok 12

 **Zabezpečenie plnenia bezpečnostných opatrení a notifikačných povinností podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „zákon č. 69/2018 Z. z.“)**

12.1. Poskytovateľ sa zaväzuje plniť predmet dohody počas účinnosti tejto Dohody vykonávaním činností priamo súvisiacich s prevádzkou softvéru špecifikovaného v prílohe č. 4 tejto Dohody umožňujúcemu koncovým používateľom vykonať vo webovom prehliadači dávkové podpísanie veľkého počtu elektronických dokumentov kvalifikovaným elektronickým podpisom v súlade s § 19 ods. 2 zákona č. 69/2018 Z. z. Predmetné činnosti zahŕňajú nasadenie inštalačného balíčka, testovanie a ladenie chýb formou vzdialeného prístupu z pracoviska poskytovateľa a prostredníctvom oprávnených osôb poskytovateľa na základe súhlasu objednávateľa.

12.2. Poskytovateľ zabezpečí, že všetky osoby (zamestnanci poskytovateľa, subdodávatelia), ktoré sa budú z jeho strany podieľať na výkone činností podľa bodu 12.1. tohto článku Dohody, podpíšu vyjadrenie o zachovávaní mlčanlivosti o všetkých chránených informáciách objednávateľa, o ktorých získajú vedomosť počas, po alebo v súvislosti s výkonom činností podľa bodu 12.1. tohto článku Dohody podľa § 12 zákona č. 69/2018 Z. z. Za chránené informácie objednávateľa sa považujú všetky informácie, o ktorých poskytovateľ vie alebo by so zreteľom na všetky okolnosti mal vedieť, že nie sú zverejnené alebo nie sú určené na zverejnenie.

12.3. Poskytovateľ je povinný neodkladne hlásiť objednávateľovi kybernetický bezpečnostný incident definovaný § 3 písm. j) zákona č. 69/2018 Z. z. Poskytovateľ je povinný oboznámiť svojich zamestnancov a subdodávateľov poskytovateľa so spôsobom oznamovania kybernetických bezpečnostných incidentov v súvislosti s prevádzkou sietí a informačných systémov objednávateľa a oznámiť akékoľvek podozrenie, o ktorom vedia alebo by so zreteľom na všetky okolnosti mali vedieť, ktoré by mohlo mať negatívny dopad na bezpečnosť siete alebo informačného systému objednávateľa. Oznámenie bezpečnostného incidentu podľa tohto bodu sa vykoná na emailovej adrese objednávateľa incidentkb@vszp.sk.

12.4. Poskytovateľ je povinný odovzdať objednávateľovi kompletnú a aktuálnu dokumentáciu najmä topológiu a IT architektúru, administrátorskú a užívateľskú príručku k činnosti podľa bodu 12.1 tohto článku Dohody. Potvrdenie o odovzdaní a prevzatí musí byť uvedené v dodacom liste podpísanom osobami oprávnenými zastupovať objednávateľa a poskytovateľa vo veciach technických uvedené v Prílohe č. 2 v súlade s podmienkami Dohody

12.5. Poskytovateľ je povinný poskytnúť objednávateľovi súčinnosť pri výkone činností uvedených v § 19 ods. 6 zákona č. 69/2018 Z. z. Poskytovateľ je povinný prijať opatrenia minimálne v rozsahu vyhlášky Národného bezpečnostného úradu č. 362/2018, ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení a § 20 zákona č. 69/2018 Z. z., ktorých cieľom je zabezpečenie kybernetickej bezpečnosti sietí a informačných systémov pre objednávateľa. Poskytovateľ zdokumentuje ním prijaté bezpečnostné opatrenia najmenej v rozsahu stanovenom § 20 zákona č. 69/2018 Z. z.

12.6. Poskytovateľ je povinný vykonať testovanie činnosti softvéru a úprav softvéru podľa bodu 12.1. tohto článku Dohody pred prvým uvedením do prevádzky podľa čl. 2 Dohody vrátane testov na chyby a známe bezpečnostné zraniteľnosti.

12.7. Poskytovateľ sa zaväzuje, že ak pri výkone činností podľa bodu 12.1. tohto článku Dohody budú zistené slabé miesta alebo zraniteľnosti v činnosti podľa bodu 12.1. tohto článku Dohody, poskytovateľ neodkladne vykoná opatrenia na ich odstránenie na vlastné náklady.

12.8. Poskytovateľ sa zaväzuje nahradiť objednávateľovi škodu v celom rozsahu, ktorá objednávateľovi vznikne v dôsledku porušenia tejto Dohody zo strany poskytovateľa. Škodou objednávateľa pre účely tohto bodu sa chápu aj sankcie, ktoré príslušné orgány uložili objednávateľovi za porušenie povinností týkajúcich sa kybernetickej bezpečnosti, za podmienky, že zo strany objednávateľa došlo k jej zaplateniu príslušnému orgánu, a pokiaľ bude zo strany objednávateľa riadne a nepochybne preukázané, že sankcia bola uložená objednávateľovi výlučne ako dôsledok zavineného porušenia povinností poskytovateľa vyplývajúcich mu z tejto Dohody. V prípade, ak škodu spôsobilo viacero subjektov, zodpovedá každý výlučne podľa miery svojho zavinenia na spôsobenej škode.

12.9. Poskytovateľ umožní zástupcovi objednávateľa zodpovednému za kybernetickú bezpečnosť a ním určeným osobám riadny výkon auditu alebo kontroly výkonu činností podľa bodu 12.1. tohto článku Dohody u poskytovateľa v rozsahu potrebnom na kontrolu plnenia povinností poskytovateľa v oblasti kybernetickej bezpečnosti podľa tejto Dohody, zákona č. 69/2018 Z. z. a príslušných vykonávacích právnych predpisov. Audit alebo kontrola môže byť vykonaný kedykoľvek, aj bez predchádzajúcej informácie poskytovateľa najmenej v rozsahu: nahliadania do dokumentov, nahliadanie do informačných systémov, auditu procesov, pracovných postupov v sídle, prevádzkarní alebo na pobočke poskytovateľa.

12.10. Poskytovateľ prehlasuje, že pri podpise tejto Dohody bol objednávateľom oboznámený s nasledujúcimi internými dokumentami objednávateľa:

1. smernicou č. 123/5/2021 Prehlásenie o aplikovateľnosti účinnej od 15.10.2021,
2. smernicou č. 53/8/2021 Bezpečnostné incidenty účinnej od 15.06.2021,
3. smernicou č. 74/14/2021 Ochrana osobných údajov účinnej od 15.10.2021,
4. smernicou č. 57/13/2021 Objektová a fyzická bezpečnosť účinnej od 15.06.2021,

ktoré objednávateľ pri podpise tejto Dohody v jednom (1) vyhotovení odovzdal poskytovateľovi za účelom plnenia povinností v súvislosti s touto Dohodou a tieto interné dokumenty sú platné a účinné ku dňu uzavretia tejto Dohody (ďalej len „Bezpečnostná politika“).

12.11. Poskytovateľ prehlasuje, že sa oboznámil s rozsahom a povahou požadovaných bezpečnostných opatrení a notifikačných povinností špecifikovaných v Bezpečnostnej politike platnej a účinnej ku dňu podpisu tejto Dohody, disponuje technickým vybavením, kapacitami a odbornými znalosťami, ktoré sú potrebné pre zaistenie požiadaviek podľa tejto Dohody.

12.12. Uzatvorením tejto Dohody poskytovateľ vyjadruje svoj súhlas s Bezpečnostnou politikou, s ktorou bol oboznámený v zmysle bodu 12.10. tohto článku Dohody a zaväzuje sa k jej dodržiavaniu počas celej doby platnosti a účinnosti tejto Dohody a doby vyplývajúcej z platných právnych predpisov, v časti v ktorej je služba poskytovateľa pripojená k sieti základnej služby alebo informačného systému základnej služby podľa § 19 odseku 3 zákona č. 69/2018 Z. z.

12.13. Poskytovateľ je povinný po ukončení zmluvného vzťahu podľa tejto Dohody vrátiť, previesť alebo aj zničiť všetky informácie získané od objednávateľa, ku ktorým má poskytovateľ počas trvania tejto Dohody prístup, a to podľa pokynu objednávateľa; v prípade neudelenia pokynu zo strany objednávateľa v lehote do pätnásť (15) dní odo dňa ukončenia tejto Dohody, je poskytovateľ povinný všetky tieto informácie bezodkladne zničiť.

12.14. Nedodržanie ustanovení bodov 12.2. až 12.13. tohto článku Dohody je považované za závažné porušenie Dohody a objednávateľ má právo odstúpiť od Dohody.

Článok 13

# Osobitné ustanovenia

13.1. Zmluvné strany sa dohodli, že oprávnené osoby poskytovateľa a objednávateľa podľa tejto Dohody sú uvedené v Prílohe č. 2 Dohody.

13.2. O zmenách v oprávnených osobách podľa bodu 13.1. tohto článku sa zmluvné strany bezodkladne vzájomne informujú písomnou formou (e-mail, doporučený list). Do momentu oznámenia zmeny oprávnenej osoby doručením druhej zmluvnej strane sa za oprávnené osoby považujú osoby podľa bodu 13.1 tohto článku; oznámenie o zmene v oprávnených osobách je platné, aj pokiaľ je vykonané prostredníctvom oprávnenej osoby príslušnej zmluvnej strany.

13.3. Poskytovateľ je oprávnený plniť predmet tejto Dohody aj prostredníctvom subdodávateľov, ktorí musia spĺňať podmienky pre plnenie predmetu tejto Dohody, týkajúce sa osobného postavenia a neexistujú u nich dôvodu na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu tejto Dohody zodpovedá poskytovateľ objednávateľovi tak, ako keby plnil predmet Dohody sám. Objednávateľ je oprávnený od tejto Dohody odstúpiť, ak zistí, že poskytovateľ zabezpečuje plnenie predmetu Dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v Prílohe č. 3 tejto Dohody.

13.4. V prípade, že niektorý zo subdodávateľov nie je v okamihu podpísania tejto Dohody známy a vstúpi do procesu v priebehu plnenia predmetu tejto Dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto Dohode. O každej zmene je poskytovateľ povinný bezodkladne – najneskôr do 7 kalendárnych dní – písomne informovať objednávateľa, pričom je povinný zároveň predložiť objednávateľovi čestné vyhlásenie, že subdodávateľ, ktorého sa zmena týka, spĺňa podmienky pre plnenie predmetu tejto Dohody. Ak poskytovateľ tento záväzok nedodrží, považuje sa to za závažné porušenie podmienok tejto Dohody a objednávateľ je oprávnený uplatniť si u poskytovateľa zmluvnú pokutu vo výške 20 % z dohodnutej celkovej ceny bez DPH podľa čl. 6 bod 6.2. tejto Dohody.

13.5. Poskytovateľ nie je oprávnený postúpiť akékoľvek práva a pohľadávky vyplývajúce z tejto Dohody na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

13.6. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto Dohody, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

13.7. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto Dohody v rozpore s Etickým kódexom Všeobecnej zdravotnej poisťovne, a.s.

13.8. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto Dohody.

13.9. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto Dohody je poskytnutý zmluvnej strane alebo zástupcovi zmluvnej strany v rozpore s týmto článkom Zmluvy, môže zmluvná strana od tejto Dohody odstúpiť.

13.10. Zmluvné strany sa zaväzujú dodržiavať apolitickosť vo vzájomnom postupe pri uzatváraní zmluvy a základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a.s. V prípade nedodržiavania stanovených apolitických, morálnych a etických hodnôt je zmluvná strana oprávnená od tejto Dohody odstúpiť.

Článok 14

# Záverečné ustanovenia

14.1. Dohoda sa uzatvára na dobu určitú 48 mesiacov odo dňa nadobudnutia jej účinnosti. Dohoda nadobúda platnosť dňom jej podpísania oboma zmluvnými stranami a účinnosť nasledujúci deň po jej zverejnení v Centrálnom registri zmlúv vedenom Úradom vlády Slovenskej republiky.

14.2. Jednotlivé ustanovenia Dohody môžu byť menené, doplňované alebo zrušené iba po vzájomnej dohode zmluvných strán, formou písomných dodatkov, ktoré budú podpísané štatutárnymi zástupcami zmluvných strán alebo nimi poverenými osobami a budú tvoriť neoddeliteľnú súčasť Dohody, a to s prihliadnutím na príslušné ustanovenia zákona o verejnom obstarávaní, pokiaľ sa zmluvné strany v Dohode nedohodli inak.

14.3. Ostatné právne vzťahy, výslovne neupravené touto Dohodou, sa budú riadiť príslušnými ustanoveniami Obchodného zákonníka a všeobecne záväznými právnymi predpismi platnými v Slovenskej republike.

14.4. Písomnosti a komunikácia medzi zmluvnými stranami týkajúca sa Dohody bude prebiehať v slovenskom jazyku, vrátane vystavovania účtovných dokladov a ich príloh.

14.5. Zmluvné strany sa zaväzujú, že všetky spory, vyplývajúce z tejto Dohody, budú riešiť predovšetkým formou vzájomnej dohody. Zmluvné strany sa dohodli, že vzťahy vzniknuté medzi nimi na základe Dohody sa budú riadiť právnym poriadkom Slovenskej republiky. Na riešenie sporov vyplývajúcich z tejto Dohody sú príslušné súdy Slovenskej republiky.

14.6. Táto Dohoda má prílohy ako nasledujú:

Príloha č. 1 Špecifikácia ceny plnenia

Príloha č .2 Oprávnené osoby a adresy pre elektronickú komunikáciu

Príloha č. 3 Zoznam subdodávateľov

Príloha č. 4 Technická špecifikácia

Príloha č. 5 Preberací protokol

14.7. Dohoda je vyhotovená v piatich rovnopisoch, z ktorých každý má platnosť originálu. Objednávateľ obdrží tri rovnopisy a poskytovateľ dva rovnopisy tejto Dohody.

14.8. Zmluvné strany vyhlasujú, že si túto Dohodu pred jej podpísaním prečítali, jej obsahu porozumeli a na znak súhlasu s jej obsahom ju vlastnoručne podpísali.

V Bratislave dňa …..................... V............................dňa …...............

Za objednávateľa: Za poskytovateľa:

......................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

........................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

**Príloha č.1**

Špecifikácia ceny za predmet Dohody

|  |  |  |  |  |  |
| --- | --- | --- | --- | --- | --- |
| **Cenová tabuľka**  | **MJ** | **Cena za MJ** | **Množstvo** | **Cena bez DPH** | **Cena s DPH** |
| Softvér vrátane súvisiacich služieb a licencie | ks |   | 1 |   |   |
| Služby produktovej podpory (maintenance) a licenčnej podpory |  €/ mesačne |   | 48 |   |   |
|   |   |   |   |   |   |
| Nadpaušál - služby na vyžiadanie: služby úpravy a prispôsobenia softvéru a poradenstva pri používaní softvéru | MJ | sadzba za 1 človekohodinu v € bez DPH | Predpokladaný počet človekohodín | Celkom za počet človekohodín bez DPH | Celkom za počet človekohodín s DPH |
| človeko hodina |   | 100 |   |   |

**Príloha č. 2**

**Oprávnené osoby zmluvných strán**

**Poskytovateľ:**

Osoba oprávnená vo veciach technických: (meno, priezvisko, e-mail, telefón)

**Oprávnené osoby a adresy pre elektronickú komunikáciu**

|  |  |
| --- | --- |
| *Spôsob spojenia*  | *Kontakt*  |
| Oprávnená osoba  |    |

**Objednávateľ:**

Osoba oprávnená vo veciach technických: (meno, priezvisko, e-mail, telefón)

**Oprávnené osoby a adresy pre elektronickú komunikáciu**

|  |  |
| --- | --- |
| *Spôsob spojenia*  | *Kontakt*  |
| Oprávnené osoby na objednávanie a preberanie plnení:   |   |
| Oprávnené osoby na nahlasovanie chýb a incidentov:  |    |
| Oprávnené osoby na vystavovanie objednávok:   |    |

**Príloha č. 3**

# Zoznam subdodávateľov

Obchodné meno: ...............................................

Adresa sídla: ......................................................

I. \*Zabezpečenie predmetu zákazky „Dávkové podpisovanie dokumentov kvalifikovaným elektronickým podpisom“, vo veci ktorej je uzatvorená Dohoda, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto Dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až g) a ods. 7 a ods. 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II.\* Zabezpečenie uvedeného predmetu Dohody nebudeme plniť prostredníctvom subdodávateľov.

.............................................

*(meno, priezvisko, podpis)*

V ........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.

**Príloha č.4**

**Technická špecifikácia**

Dávkové podpisovanie dokumentov kvalifikovaným elektronickým podpisom

## **Definícia softvéru**

Softvér ako *produkt*  umožňujúci koncovým používateľom objednávateľa vykonať vo webovom prehliadači (tenký klient) dávkové podpísanie veľkého počtu elektronických dokumentov (ďalej „podpisovač“) kvalifikovaným elektronickým podpisom (ďalej „KEP“). Podpisovač bude možné prevádzkovať v infraštruktúre objednávateľa a jeho jednotlivé aplikačné komponenty musia byť dostupné pre integráciu so systémami objednávateľa.

## **Integrácia predmetu zákazky (kontext)**

Podpisovač (softvér) bude integrovaný do vznikajúceho komplexného riešenia objednávateľa tzv. „Podpisovacieho portálu“, ktorý bude slúžiť na generovanie a podpisovanie zmlúv s externými subjektmi objednávateľa formou KEP.

## **Požiadavka na podpisovač**

### Architektonické princípy

* Podpisovač musí byť dostupný koncovým používateľom objednávateľa formou tenkého klienta bez inštalácie doplnkového softvéru na pracovnej stanici podpisujúceho. Ak k prevádzke podpisovača je nevyhnutná dodatočná inštalácia na pracovnej stanici, táto inštalácia sa vykoná priamo z tenkého klienta **v súlade s nastavenými bezpečnostnými politikami organizácie v ktorej je klient inštalovaný**. Prípadné problémy s danou inštaláciou budú považované za incidenty a musia byť riešené poskytovateľom v rámci služby produktovej podpory (maintenance) a licenčnej podpory.
* Podpisovač je členený do niekoľkých menších celkov – aplikačných komponentov s dobre definovanými rozhraniami za účelom maximálnej flexibility dodaného riešenia.
* Prostredníctvom webovej aplikácie (sekundárny portál –tenký klient) bude cez API odovzdaný dokument aj metadáta dokumentu a užívateľ tam bude z podpisovacieho portálu VšZP presmerovaný. Aplikácia prevedie užívateľa cez všetky náležitosti podpisovania a po ukončení podpisovania ho presmeruje späť na podpisovací portál. Podpísaný dokument si podpisovací portál VšZP prostredníctvom API stiahne zo sekundárneho portálu.
* Užívateľské rozhranie je intuitívne pochopiteľné, je realizované tak, že minimalizuje potrebu interakcie s koncovým používateľom objednávateľa. Koncový používateľ objednávateľa autorizuje celú dávku dokumentov a tie sú nasledovne podpísané jednotlivo každý dokument (v dávke) bez nutnosti interakcie koncového používateľa objednávateľa pri podpise každého dokumentu.
* Údaje sú primerane chránené pred neoprávneným prístupom, manipuláciou, použitím a zverejnením (zachovanie dôvernosti údajov), ich úmyselnou alebo neúmyselnou modifikáciou.
* Možnosť bezplatného testovania softvéru alebo úprav softvéru pred odovzdaním do prevádzky s využitím špeciálnych certifikátov na to určených (AVATAR), alebo formou testovacieho prostredia.
* **Každá komponenta dodaného riešenia bude disponovať logovacím žurnálom ukladaným na file systém, ktorý bude možné na požiadanie doručiť dodávateľovi. Point of contact bude osoba VšZP. Dodávateľ nebude komunikovať priamo s externými používateľmi. Logy nesmú obsahovať žiadne osobné údaje a identifikátory pomocou ktorých by bola osoba stotožnená.**

### **Funkčné požiadavky**

Podpisovač musí byť schopný:

* Vytvoriť kvalifikovaný elektronický podpis PDF dokumentu v súlade s európskym nariadením eIDAS a platnou legislatívou SR, musí byť plne kompatibilný so slovenským eID.
* Dávkovo podpísať najmenej 500 dokumentov - teda v rámci jednej transakcie realizovať kvalifikovaný elektronický podpis každého dokumentu z dávky bez potreby viacnásobnej interakcie užívateľa. Interakcia užívateľa je požadovaná len raz na začiatku spracovania dávky.
* Realizovať viacnásobný kvalifikovaný podpis dokumentu – dokument môže postupne podpísať viacero koncových používateľov objednávateľa.
* Realizovať vizualizáciu podpisu dokumentu. Pri podpise aj pri viacnásobnom podpise dokumentu je možné určiť miesto vizualizácie podpisu (každého) podpisujúceho. Vizualizácia podpisu bude umiestnená v dokumente na miesto, ktoré bude pre každý podpis určené a bude súčasťou metadát dokumentu, ktoré podpisovací portál VšZP poskytne sekundárnemu portálu prostredníctvom API.
* Ak dodaný podpisovač podporuje stiahnutie podpísaného dokumentu koncovým používateľom objednávateľa, musí existovať možnosť túto vlastnosť zablokovať pri konfigurácii podpisovača.
* Vykonať konverziu dokumentu do formátu vhodného na elektronický podpis – PDF A-1a. Konverziu požadujeme vykonať pred zobrazením dokumentu v podpisovači, prípadná úprava dokumentu (napr. zmena fontu) neprekáža.
* Vrátiť informáciu o všetkých podpisoch v dokumente a vrátiť jednotlivé podpisové certifikáty v dokumente.
* Vykonať validáciu platnosti podpisu.

### Doplnková (voliteľná) funkcionalita

* Produkt je schopný pridať časovú pečiatka ku KEP.

### Základné výkonnostné kritérium

* Dávkovo podpísať najmenej 500 a cieľovo 2000 dokumentov s priemernou veľkosťou 155 kB.

**Požiadavka na podporu webových prehliadačov podpisovačom**

Podpisovač podporuje aktuálne verzie prehliadačov Google Chrome, Mozilla Firefox,
Microsoft Edge a všetky prehliadače a ich verzie, ktoré dosahujú používanosť aspoň 15% podľa [https://gs.statcounter.com/browser-market-share/desktop/slovakia-(slovak-republic)](https://gs.statcounter.com/browser-market-share/desktop/slovakia-%28slovak-republic%29). Podpora pre nové verzie prehliadačov musí byť doplnená aktualizáciou alebo novou verziou podpisovača najneskôr do 6 mesiacov po oficiálnom vydaní verzie prehliadačov.

**Požadované operačné systémy na dodanie tenkého klienta – v súčasnosti supportované verzie Windows OS a vyššuem Apple macOS 10.12 a vyššie**

|  |  |  |  |  |
| --- | --- | --- | --- | --- |
| Očakávaný počet dokumentov, podpisov a overení  | 1.rok | 2.rok | 3.rok | 4.rok |
| Predpokladaný počet dokumentov | 500 | 2 000 | 10 000 | 20 000 |
| Predpokladaný počet podpisov | 1100 | 4 500 | 22 500 | 45 000 |
| Predpokladaný počet overení | 600 | 2 500 | 12 500 | 25 000 |

Na jednom dokumente budú prevažne 2 podpisy, ojedinele ich môže byť viac. Počet podpisov v kalendárnom roku nie je rovnomerne rozmiestnený.

Predpokladaný počet užívateľov je 8000 v rámci celého Slovenska (nielen z radov zamestnancov VšZP), vzdialený prístup na pracovnú stanicu v prípade incidentu nebude možný.

Vyššie uvedený rozsah je len informatívny, nie je pre objednávateľa záväzný.

**VšZP nedisponuje vlastným zdrojom časových pečiatok, tento zdroj má byť súčasťou dodávky.**

**Príloha č.5**

**Preberací protokol**

Podpisom tohto preberacieho protokolu objednávateľ potvrdzuje prevzatie nasledovného plnenia v zmysle článku .......................... Dohody.

|  |  |  |
| --- | --- | --- |
| **p.č.** | **popis plnenia predmetu Dohody** | **počet človeko-dní/cena plnenia predmetu Dohody** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Poznámky a pripomienky:

Podpisom preberacieho protokolu vzniká poskytovateľovi právo fakturovať cenu za prevzaté plnenie v zmysle článku ................... Dohody.

V ................................... dňa ...................

|  |  |
| --- | --- |
| Za poskytovateľa: | Za objednávateľa: |
| .............................................................. | ............................................................... |